Graadeen by skool vermoor | Maroela Media
Elijah Mhlanga, woordvoerder van die departement, het gesê die voorval het by Dikeledi Makapan Primary School in Makapanstad plaasgevind. Die gr. 11-leerder is van Mankala Technical High School.
Die gr. 11-leerder het in die badkamer by die laerskool weggekruip. Hy het vermoedelik daar oornag sonder dat enigiemand anders daarvan bewus was. Die graadeen was die eerste seuntjie om die oggend die toilet te besoek toe hy aangeval is. Hy is 'n paar keer met 'n skerp voorwerp gesteek.
Hy is na 'n plaaslike kliniek geneem, maar het aan sy beserings beswyk en is dood verklaar.
Die skoolhoof kon die vermeende aanvaller aankeer en het hom aan die polisie oorgegee.
Mhlanga het gesê dit wil voorkom of die verdagte die graadeen geken het en hy was na bewering in 'n romantiese verhouding betrokke met die graadeen se ouer sussie, wat ook 'n leerder is by Mankala Technical High School. "Na bewering het die paartjie baklei en die beskuldigde het vermoedelik die jonger boetie geteiken. Die polisie sal egter die omstandighede rondom die tragiese voorval ondersoek."
Angie Motshekga, minister van basiese onderwys, het haar meegevoel met die familie van die seuntjie betuig.
Jonas Sello Lehari, LUR van onderwys in Noordwes, en Paseka Njobe, direkteur vir skoolveiligheid, sal Donderdagoggend die skool besoek.
Polisie slaan toe op sokkerster se dwelmfabriek
Waar is die Onderwyshoofde?????Speel Politiek.
Mens weet nie wat in ander mense se lewe aangaan nie, ne? n Graad 11 leerling wat in die skool se kleedkamers moet oornag het sekerlik nie n maklike lewe nie – wie weet wwaraan hy al alles blootgestel was in sy kort lewe. 'n Tragedie vir almal betrokke.
Baie tragies en hartseer. My innige compatible met die ouers. Die wereld is vol boosheid. Groot jammerte dat die grated 11 leerling nie die straf sal Sal kry wat hy verdien nie as gevolg van die feit dat hy minderjarig is.
Liewe hemel! Absoluut sinneloos.
Daar beïndig hy toe sommer sy eie toekoms ook.
Innige simpatie aan die ouers van die klein kind!! Geen ouer behoort aan sulke smart onderworpe te wees!! RIV Klein kind, rus in vrede!!!